**APSTIPRINĀTS**

Rīgas domes Vidi degradējošu būvju komisijas

07.08.2020. sēdē (Rīgas domes Vidi degradējošu būvju

komisijas 07.08.2020. sēdes protokola Nr. VDBK-20-10-pro 3. punkts)

**Grozījumi:**

Nolikums “Grozījumi programmas „Rīgas pilsētas pašvaldības līdzfinansējums dzīvojamo māju atjaunošanai 2021.-2022. gadā” nolikumā”/ Apstiprināts Rīgas domes Vidi degradējošu būvju komisijas 11.09.2020. sēdē (protokola Nr. VDBK-20-11-pro 2.punkts)

**Programmas**

**„Rīgas pilsētas pašvaldības līdzfinansējums**

**dzīvojamo māju atjaunošanai 2021.-2022. gadā”**

**nolikums**

1. **Vispārīgie jautājumi**
2. Programmu “Rīgas pilsētas pašvaldības līdzfinansējums dzīvojamo māju atjaunošanai 2021.-2022. gadā” (turpmāk – Programma) īsteno saskaņā ar Rīgas domes 29.05.2020. saistošajiem noteikumiem Nr. 22 “Par pašvaldības palīdzību bīstamības novēršanai un energoefektivitātes uzlabošanas pasākumu veikšanai dzīvojamās mājās Rīgā” (turpmāk – Saistošie noteikumi).
3. Programmas nolikumā (turpmāk – Nolikums) lietotie termini atbilst Saistošajos noteikumos lietotiem terminiem, ja Nolikumā nav noteikts citādi.
4. Rīgas domes Vidi degradējošu būvju komisija (turpmāk – Komisija) atsevišķi vērtē un pieņem lēmumu par Atjaunošanas projektiem un Siltināšanas projektiem.

*(grozīts ar 11.09.2020. Nolikumu)*

1. Apstiprinātā projekta īstenošanas maksimālais periods ir **no** **01.01.2022. līdz** **15.11.2022.** Ja projekts ir apstiprināts 2020.gadā, tad apstiprinātā projekta īstenošanas maksimālais periods ir **no 01.01.2021. līdz** **15.11.2021.**
2. Nolikuma izpratnē Mājoklis ir Rīgas pilsētas administratīvajā teritorijā esošā dzīvojama ēka neatkarīgi no dzīvokļu un kopīpašnieku skaita, kuras galvenais lietošanas veids ir triju vai vairāku dzīvokļu mājas.
3. Par vienu Mājokli vienā saimnieciskajā gadā var iesniegt tikai vienu Atjaunošanas projektu vai vienu Siltināšanas projektu.
4. *(Svītrots ar 11.09.2020. Nolikumu)*
5. Siltināšanas projekts ir pieļaujams, ja Mājokļa īpašnieku ieguldījuma daļa (t.i. visas tās aprēķinātās Siltināšanas projekta izmaksas, kuras nav līdzfinansējums) ir vienāda vai mazāka ar Siltināšanas projekta paredzētās aktivitātes rezultātā iegūstamo siltumenerģijas ietaupījumu, pie nosacījuma, ka Siltināšanas projekta ietvaros atjaunotās Mājokļa daļas vai inženiersistēmas kalpošanas laiks (ieguldījumu atgūšanas laiks) nav lielāks par trīsdesmit gadiem.

*(grozīts ar 11.09.2020. Nolikumu)*

1. Siltināšanas projektā vispirms piesaka to energoefektivitātes pasākumu, kuram Mājokļa energosertifikātā ir aprēķināts vislielākais ietaupījums.
2. Projekta sastāvā iesniedz būvprojektu vai apliecinājuma karti ar izpildītiem projektēšanas nosacījumiem (apliecinājuma kartes gadījumā – atzīmi par būvniecības ieceres saskaņošanu).
3. Siltināšanas projekta objektam nesošo un norobežojošo konstrukciju (turpmāk - NNK) stāvoklis ir fiksējams tehniskās apsekošanas atzinumā, tehniskās izpētes atzinumā vai vizuālās apskates atzinumā (turpmāk – Atzinums), kas projekta iesniegšanas dienā nav vecāks par vienu kalendāro gadu no tā sagatavošanas dienas un apjomā, kas ir norādīts Nolikuma 34.3. apakšpunktā. Atzinumu projektā iekļauj ar mērķi pārliecināties, ka Mājoklis atbilst Būvniecības likuma 9. pantā minētajām lietošanas drošības, mehāniskas stiprības un stabilitātes prasībām.
4. Siltināšanas projekts pieļaujams tikai par tādu Mājokli, kura atsevišķo NNK stāvoklis atbilstoši Atzinumam ir aprakstīts pozitīvāk par “neapmierinošu”. Siltināšanas projektus par Mājokli, kura atsevišķu NNK stāvoklis ir aprakstīts, piemēram, kā “avārijas”, “pirmsavārijas”, “neapmierinošas”, “slikts”, Komisija noraida. Izņēmums ir pārbūvējams Mājoklis, kurā būvdarbi tiek veikti saskaņā ar būvatļauju, būvatļaujā ir izdarīta atzīme par būvdarbu uzsākšanas nosacījumu izpildi, un būvprojekts paredz visu NNK tehniskā stāvokļa trūkumu novēršanu. Šādā gadījumā būvprojektā jāiekļauj un būvprojekta skaidrojošā aprakstā jānorāda visi trūkumi, kas ir uzskaitīti Atzinuma sadaļā “secinājumi un ieteikumi”.
5. Atjaunošanas projekta sastāvā Atzinums ir būvprojekta sastāvā esošais tehniskās apsekošanas atzinums. Ja iepriekš minētā būvprojekta sastāvā esošā Atzinuma apjoms ir mazāks, ne kā tas ir norādīts Nolikuma 32.3. apakšpunktā, tad iesniedz papildus atzinumu (turpmāk – Papildus atzinums), kurā ir iekļauts trūkstošo Mājokļa daļu novērtējums. Papildus atzinums nevar būt vecāks par vienu gadu no dienas, kad projekts ir iesniegts Rīgas domes Īpašuma departamentā (turpmāk – Departaments).

*(grozīts ar 11.09.2020. Nolikumu)*

1. Projektu novērtēšanā izmanto Nekustamā īpašuma valsts kadastra informācijas sistēmā (turpmāk - NĪVKIS) reģistrētus datus, tai skaitā, datus par Mājokļa ekspluatācijas uzsākšanas gadu, galveno lietošanas veidu, dzīvokļu skaitu. Ja NĪVKIS (aktuālā būves kadastrālās uzmērīšanās lietā) dati par Mājokļa ekspluatācijas uzsākšanas gadu nav reģistrēti vispār, vai ir reģistrēti, piemēram, pēc Mājokļa pārbūves, bet Līdzfinansējuma saņēmējam ir zināms, ka Mājokļa ekspluatācija ir uzsākta agrāk, tad Līdzfinansējuma saņēmējs var iesniegt projekta sastāvā dokumentu (dokumenta atvasinājumu) piemēram, būves kadastrālās uzmērīšanas lietu pirms būves datu aktualizācijas, kurā ir norādīts ekspluatācijas uzsākšanas gads, vai lēmumu, izziņu, būvniecību regulējošajos normatīvajos aktos noteiktā kārtībā sagatavotu un Rīgas pilsētas būvvaldes (turpmāk – Būvvalde) apstiprinātu informāciju, kas satur norādes par ekspluatācijā pieņemšanas gadu.
2. Projekta iesniegšana Programmai nerada Pašvaldībai pienākumu piešķirt vai izmaksāt Līdzfinansējumu. Līdzfinansējuma saņēmējs un Mājokļa īpašnieks (kopīpašnieki) ir atbildīgs par visiem riskiem, kas ir saistīti ar projekta īstenošanu, tostarp finanšu riskiem, tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.
3. Komisija apstiprina katru projektu atsevišķi, ar nosacījumiem vai bez nosacījumiem, ja projekts ir atzīts par pieļaujamu. Pēc visu projektu apstiprināšanas Komisija, piemērojot Nolikuma 46. vai 47. punktā norādītos kritērijus sarindo visus apstiprinātos projektus nodalītajos sarakstos (atsevišķi novērtējot Atjaunošanas projektus un Siltināšanas projektus) dilstošā secībā, atsevišķi norādot katram projektam noteikto maksimālo Līdzfinansējuma summu un aprēķinot kopējo apstiprināto projektu īstenošanai nepieciešamo Līdzfinansējuma summu un uzdod Departamentam iesniegt attiecīgu pieprasījumu nākamā saimnieciskā gada Pašvaldības budžetā.

*(grozīts ar 11.09.2020. Nolikumu)*

1. Pašvaldība piešķir budžeta finansējumu visiem vai daļai no sarakstā iekļautajiem projektiem, ievērojot to secību. Pašvaldības budžeta finansējums tiek piešķirts tādā apmērā, lai visiem budžetā atbalstītiem projektiem būtu pieejama Komisijas noteiktā maksimālā Līdzfinansējuma summa.
2. Attiecināmo izmaksu summu aprēķina, saskaņā ar Departamenta pieļauto būvdarbu apjomu sarakstā un Programmas tāmē (turpmāk - Tāme) norādītām atbalstāmām darbībām un projekta sastāvā iesniegtā darbu veikšanas līguma tāmes.

**II. Attiecināmās izmaksas un atbalstāmās darbības**

1. Programmas ietvaros atbalstāmās darbības ir Mājokļa būvniecība, ciktāl tās atbilst apstiprinātam projektam, un kuras īstenošanas rezultātā:
   1. apstiprinātā Atjaunošanas projekta gadījumā novērsta Mājokļa nesošajām un norobežojošām konstrukcijām, kā arī balkoniem un citiem Mājokļa ārējiem konstruktīviem elementiem konstatētā bīstamība cilvēku dzīvībai vai veselībai;
   2. apstiprinātā Siltināšanas projekta gadījumā veikta:
      1. sienu un cokola siltināšana;
      2. pārsegumu siltināšana;
      3. jumta atjaunošana vai pārbūve ar siltināšanu vai;
      4. inženiertehnisko sistēmu (tehniskā aprīkojuma kopums, kas nodrošina Mājokļa vai Mājokļa daļas apkuri un/vai karstā ūdens apgādi) nomaiņa vai izbūve.
2. Maksimālo Līdzfinansējuma summu nosaka kā daļu no Tāmē fiksētas attiecināmo izmaksu kopsummas, nepārsniedzot summu un intensitāti, kas ir noteikta Saistošo noteikumu 11. punktā, kā arī, atbilstoši kopīpašnieku – fizisko personu, kuru dzīvesvieta kārtējā saimnieciskā gada 1. janvārī plkst. 0.00 ir deklarēta Rīgas pilsētas administratīvajā teritorijā – īpašuma tiesību īpatsvaram Mājoklī.
3. Siltināšanas projektā vispirms piesaka to energoefektivitātes pasākumu, kuram Mājokļa energosertifikācijas dokumentu sastāvā esošajā Pārskatā par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā ir aprēķināts vislielākais ietaupījums.
4. Atjaunošanas projekta ietvaros jāveic **visi** Atzinumā, Papildus atzinumā un iesniegtajā būvprojektā norādītie bīstamības novēršanas pasākumi.
5. Atbalstāmās darbības un attiecināmās izmaksas, kuru segšanai Programmas ietvaros var lūgt Līdzfinansējumu, ir noteiktas Saistošo noteikumu 12. un 13.punktā. Izmaksas, kas nav norādītas Saistošo noteikumu 13.punktā ir neattiecināmas izmaksas un to segšanai nav atļauts izlietot Līdzfinansējumu.

*(grozīts ar 11.09.2020. Nolikumu)*

1. Lai būvdarbu izmaksas tiktu atzītas par attiecināmām, maksājumiem to segšanai (izdevumiem) jābūt veiktiem periodā no 01.01.2022. līdz 15.11.2022. Ja projekts ir apstiprināts 2020.gadā, tad būvdarbu izmaksu segšanas maksājumiem jābūt veiktiem periodā no 01.01.2021. līdz 15.11.2021.

Būvprojekta izstrādes izmaksas tiek atzītas par attiecināmām, ja tā būvniecības noteiktais realizācijas termiņš ir vismaz līdz 15.11.2022. Ja projekts ir apstiprināts 2020. gadā, tad izstrādātā būvprojekta noteiktajam realizācijas termiņam jābūt vismaz līdz 15.11.2021.

*(11.09.2020. Nolikuma redakcijā)*

1. Ja Tāmē nav norādītas darbības, kuras ir nepieciešamas projekta īstenošanai un ir paredzētas Departamenta pieļautajā būvdarbu apjomu sarakstā (Nolikuma 32.5. vai 34.5. apakšpunkts), Komisija prezumē, ka Līdzfinansējuma saņēmējs veiks iepriekš minētās darbības, izmantojot tikai paša piesaistītus finanšu līdzekļus.
2. Līdzfinansējums tiek izlietots un izmaksāts saskaņā ar Līgumu ar nosacījumu, ka nākamajā saimnieciskajā gadā pēc projekta apstiprināšanas Pašvaldības budžetā projektam piešķirts Līdzfinansējums. Līguma paraugi par apstiprināta Atjaunošanas projekta īstenošanu un apstiprināta Siltināšanas projekta īstenošanu ir pievienoti Nolikumam kā pielikums Nr. 1 un pielikums Nr. 2 attiecīgi.

**III. Prasības līdzfinansējuma saņēmējam**

1. Projektu Programmai var iesniegt persona, kura atbilst Saistošo noteikumu 8. un 9. punktam.
2. 2020.gadā apstiprināmiem projektiem Mājokļa vai tā daļas īpašnieka nekustamā īpašuma nodokļa (turpmāk - NĪN) parāds par Rīgas pilsētas administratīvajā teritorijā esošiem nekustamā īpašuma objektiem 2019. gadā pēc stāvokļa uz 01.09.2020. nedrīkst pārsniegt 50 *euro****.***
3. 2021.gadā apstiprināmiem projektiem Mājokļa vai tā daļas īpašnieka NĪN parāds par Rīgas pilsētas administratīvajā teritorijā esošiem nekustamā īpašuma objektiem pirmstaksācijas gadā projekta iesniegšanas dienā nedrīkst pārsniegt 50 *euro.*
4. Ja Mājoklis reģistrēts nekustamā īpašuma sastāvā, kas ir sadalīts dzīvokļa īpašumos un iepriekš minētā nekustamā īpašuma sastāvā bez Mājokļa ir reģistrētas citas būves, NĪN nomaksu atbilstoši Nolikuma 28. vai 29. punkta prasībām pārbauda personai, kuras atsevišķais īpašums atrodas Mājoklī.
5. Ja Mājoklis reģistrēts nekustamā īpašuma sastāvā, kas uz kopīpašuma tiesību pamata pieder vairākām personām un iepriekš minētā nekustamā īpašuma sastāvā bez Mājokļa ir reģistrētas citas būves, NĪN nomaksu atbilstoši Nolikuma 28. vai 29. punkta prasībām pārbauda personai, kuras lietošanas tiesības uz dzīvokli, kas atrodas Mājoklī, ir reģistrētas iepriekš minētā nekustamā īpašuma zemesgrāmatās nodalījumā, un iepriekš minētais dzīvoklis ir nepārprotami identificējams NĪVKIS.

**IV. Projekta saturs**

1. **Atjaunošanas projektu tā pieļaujamības vērtēšanai veido šādi dokumenti**:
   1. aizpildīta un parakstīta Pieteikuma veidlapa (Nolikuma pielikums Nr. 3);
   2. dokumenti, kas apliecina Līdzfinansējuma saņēmēja tiesības pārstāvēt dzīvokļu īpašnieku kopību (kopīpašniekus) ja:
      1. Mājoklis ir sadalīts dzīvokļu īpašumos, tad pārstāvību pamato ar dzīvokļu īpašnieku kopības lēmumu. Dzīvokļu īpašnieku kopības lēmumam jāatbilst Dzīvokļa īpašuma likuma prasībām, tai skaitā, prasībām kvalificēta vairākuma pietiekamībai (vismaz divas trešdaļas no visiem dzīvokļu īpašumiem, sk. Dzīvokļa īpašuma likuma 16. panta otrās daļas 4. punktu un 17. panta septīto daļu). No dzīvokļu īpašnieku kopības lēmuma nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumam jāsatur lemjošā daļa). Dzīvokļu īpašnieku kopības lēmumam jāpievieno pilnvaru apliecinātās kopijas, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļas piemērs ir norādīts Nolikuma pielikumā Nr. 4;
      2. Mājoklis ir kopīpašums, tad pārstāvību var noformēt privātā kārtā noslēdzot sabiedrības līgumu. Sabiedrības līgumu jāparaksta visiem kopīpašniekiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona. Sabiedrības līguma piemērs ir norādīts Nolikuma pielikumā Nr. 5.

Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu par projektā paredzētiem būvdarbiem, pārstāvēs pilnvarojuma devējus Departamentā un Komisijā ar visām procesuālajam tiesībām, parakstīs līdzfinansējuma līgumu un vienošanās pie tā, kā arī saņems savā norēķinu kontā līdzfinansējuma maksājumu, tajā skaitā projekta izstrādes izdevumu kompensācijai;

* 1. Atzinums un Papildus atzinums, ja tas ir nepieciešams. Atzinumam obligāti jāsatur slēdziens par šādām būves daļām:

1. pamati;
2. nesošās sienas, ailu sijas un pārsedzes;
3. karkasa elementi: kolonnas, rīģeļi un sijas;
4. pašnesošās sienas;
5. pagraba, starpstāvu, bēniņu pārsegumi;
6. būves telpiskās noturības elementi;
7. jumta elementi: nesošā konstrukcija, jumta klājs, jumta segums;
8. balkoni un jumtiņi;
9. dūmeņi.

Atzinumā jābūt nepārprotami norādītam;

* Mājokļa elementi un Mājokļa daļas, kuras atrodas bīstamajā stāvoklī;
* Mājoklī konstatētās bīstamības detalizēts apraksts;
* secinājumu un kopsavilkuma daļā – konstatētās bīstamības novēršanai veicamie pasākumi.
  1. dokumenti, kuri apliecina būvprojekta saskaņošanu Būvvaldē atbilstoši Nolikuma 10. punktā noteiktajam;
  2. saskaņotā būvprojekta sastāvā esošaisbūvdarbu apjomu saraksts (turpmāk – Apjomu saraksts) visiem būvprojektā paredzētiem Mājokļa bīstamības novēršanai veicamajiem būvdarbiem; Apjomu sarakstu sastāda atbilstoši Ministru kabineta 03.05.2017. noteikumiem Nr. 239 „Noteikumi par Latvijas būvnormatīvu LBN 501-17 “Būvizmaksu noteikšanas kārtība”” (turpmāk - LBN 501-17) un ievērojot LBN 501-17 8.pielikumā (Būvdarbu apjomu saraksts) noteikto formu;
  3. tehniskie dokumenti:
     1. būves novietnes shēma no aktuālās būves kadastrālās uzmērīšanas lietas;
     2. stāvu vai jumta plāni no aktuālās būves kadastrālās uzmērīšanas lietas tai Mājokļa daļai vai daļām, kurās notiek projektā paredzētie darbi;
     3. būvprojekta sastāvā esošais paskaidrojuma raksts, būvprojekta risinājumi, kuri attiecas uz projektā paredzētiem darbiem, tai skaitā, rasējumi, mezglu risinājumi, eksplikācijas, kā arī darbu organizācijas projekta shēma (plāns) vai darbu organizēšanas shēma;
     4. būvprojekta sastāvā esošais darbu organizācijas projekts;
  4. plānotais projekta īstenošanas laika grafiks, kas ir noformēts saskaņā ar Nolikuma pielikumu Nr. 6,pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu. Projekta īstenošanas laika grafikā norādītajām projekta īstenošanas aktivitātēm jābūt paredzētām Nolikuma 4. un 24. punktā noteiktā atbalstāmo darbību un attiecināmo izmaksu veikšanas perioda ietvaros.

*(grozīts ar 11.09.2020. Nolikumu)*

1. **Pieļautā Atjaunošanas projekta apstiprināšanai papildus iesniedz šādus dokumentus**:
   1. Tāmi, atsevišķi uzrādot saskaņā ar Nolikuma prasībām veikto attiecināmo izmaksu aprēķina summu un līdzfinansējuma aprēķina summu; Tāmi sagatavo atbilstoši paraugam (Nolikuma pielikums Nr. 7), pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu, saglabājot aprēķina formulas. Tāmes aprēķinos ievēro LBN 501-17, 5. (Lokālā tāme) un 6. (Kopsavilkuma aprēķins) pielikumā noteikto būvizmaksu noteikšanas kārtību. Tāmi sastāda sertificēts būvinženieris un saskaņo būvkomersants, ar kuru Līdzfinansējuma saņēmējs ir noslēdzis būvdarbu līgumu;
   2. projekta īstenošanas laika grafiku, pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu, *ja tas tika precizēts*; jebkurā gadījumā projekta īstenošanas laika grafikā norādītajām projekta īstenošanas aktivitātēm jābūt paredzētām Nolikuma 4. un 24. punktā noteiktā atbalstāmo darbību un attiecināmo izmaksu veikšanas perioda ietvaros;
   3. projektēšanas izdevumus apliecinošie dokumenti:
      1. projektētāja piestādītos rēķinus par pilnu Tāmē noteikto darbu izpildi (turpmāk – Rēķini), kuri atbilst projektēšanas līgumam;
      2. maksājumu apliecinošos dokumentus (bankas apliecināts veiktā maksājuma uzdevums vai elektroniski parakstīts maksājuma uzdevums, kurš ir iesniegts uz elektronisko datu nesēja atbilstoši Departamenta norādījumiem), kuros:
         1. kā maksājuma saņēmējs ir norādīts projektētājs;
         2. *(svītrots ar 11.09.2020. Nolikumu);*
         3. maksājuma mērķī ir norāde uz Rēķiniem vai projektēšanas līguma izpilddokumentiem, kas ļauj nepārprotami secināt, ka ir apmaksāts projektēšanas līguma priekšmets;
      3. projektēšanas līguma (ar visiem pielikumiem) apliecinātā kopija.
   4. projekta īstenošanai noslēgtais būvdarbu līgums ar pielikumiem, tai skaitā, būvdarbu tāmi, kura atbilst Departamenta pieļautajiem būvdarbu apjomiem un Tāmei, un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām;
   5. ja saskaņā ar Eiropas Komisijas 2013.gada 18.decembra Regulu (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352/1) (turpmāk – Regula) līdzfinansējuma saņēmējs ir saimnieciskās darbības veicējs- *de minimis* atbalsta uzskaites sistēmā (turpmāk - Sistēma) sagatavotās un apstiprinātās veidlapas (Ministru kabineta 21.11.2018. noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1. pielikums) izdruku vai norādīt Sistēmā izveidotās un apstiprinātās identifikācijas numuru;
   6. ja projekta objekts ir valsts, reģiona vai vietējās nozīmes piemineklis, vai atrodas valsts nozīmes pilsētbūvniecības pieminekļa teritorijā - Nacionālās kultūras mantojuma pārvaldes (turpmāk – NKMP) izsniegtā darbu veikšanas atļauja, kurā (NKMP atļaujas punkts “*darbi izpildāmi saskaņā ar*”) ir saskaņots Programmas ietvaros iesniegtais būvprojekts. NKMP atļaujai jābūt spēkā vismaz līdz projekta noslēdzošai aktivitātei atbilstoši Nolikuma 33.2. apakšpunktā norādītajam projekta īstenošanas laika grafikam;
   7. būvatļauja ar atzīmi par būvdarbu uzsākšanas nosacījumu izpildi.

*(grozīts ar 11.09.2020. Nolikumu)*

1. **Siltināšanas projektu tā pieļaujamības vērtēšanai veido šādi dokumenti**:
   1. aizpildīta un parakstīta Pieteikuma veidlapa (Nolikuma pielikums Nr. 3);
   2. dokumenti, kas apliecina Līdzfinansējuma saņēmēja tiesības pārstāvēt dzīvokļu īpašnieku kopību (kopīpašniekus) ja:
      1. Mājoklis ir sadalīts dzīvokļu īpašumos, tad pārstāvību pamato ar dzīvokļu īpašnieku kopības lēmumu. Dzīvokļu īpašnieku kopības lēmumam jāatbilst Dzīvokļa īpašuma likuma prasībām, tai skaitā, prasībām kvalificēta vairākuma pietiekamībai (vismaz divas trešdaļas no visiem dzīvokļu īpašumiem, sk. Dzīvokļa īpašuma likuma 16. panta otrās daļas 4. punktu un 17. panta septīto daļu). No dzīvokļu īpašnieku kopības lēmuma nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumam jāsatur lemjoša daļa). Dzīvokļu īpašnieku kopības lēmumam jāpievieno pilnvaru apliecinātās kopijas, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļas piemērs ir norādīts Nolikuma pielikumā Nr. 4;
      2. Mājoklis ir kopīpašums, tad pārstāvību var noformēt privātā kārtā noslēdzot sabiedrības līgumu. Sabiedrības līgumu jāparaksta visiem kopīpašniekiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona. Sabiedrības līguma piemērs ir norādīts Nolikuma pielikumā Nr. 5.

Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu par projektā paredzētiem būvdarbiem, pārstāves pilnvarojuma devējus Departamentā un komisijā ar visām procesuālajam tiesībām, parakstīs līdzfinansējuma līgumu un vienošanās pie tā, kā arī saņems savā norēķinu kontā līdzfinansējuma maksājumu, tajā skaitā projekta izstrādes izdevumu kompensācijai;

* 1. Atzinums, kurš projekta iesniegšanas dienā nav vecāks par vienu gadu. Atzinumam obligāti jāsatur slēdziens par šādām būves daļām:

1. pamati;
2. nesošās sienas, ailu sijas un pārsedzes;
3. karkasa elementi: kolonnas, rīģeļi un sijas;
4. pašnesošās sienas;
5. pagraba, starpstāvu, bēniņu pārsegumi;
6. būves telpiskās noturības elementi;
7. jumta elementi: nesošā konstrukcija, jumta klājs, jumta segums;
8. balkoni un jumtiņi;
9. dūmeņi.

Ja Mājokļa NNK stāvoklis atbilst Nolikuma 11. un 12. punktā norādītajam, Atzinumā **obligāti jāietver vārdus “būve atbilst Būvniecības likuma 9. pantā minētajām lietošanas drošības, mehāniskas stiprības un stabilitātes prasībām”, tos nepārveidojot un nepapildinot ar atrunām.** Iepriekš minēto vārdu neesamība vai pārveidošana pati par sevi ir priekšnosacījums projekta noraidīšanai.

Secinājums par Mājokļa atbilstību Būvniecības likuma 9. pantam nedrīkst būt pretrunā ar apsekotu būves daļu stāvokļa aprakstu Atzinumā un Nolikuma 11. un 12. punktu. Konstatējot pretrunu, projektu noraida.

Mājokļa pārbūves gadījumā Atzinums ir būvprojekta sastāvā esošais tehniskās apsekošanas atzinums;

* 1. dokumenti, kuri apliecina būvprojekta saskaņošanu Būvvaldē atbilstoši Nolikuma 10. punktā noteiktajam;
  2. saskaņotā būvprojekta (arī būvprojekta minimālā sastāvā) sastāvā esošaisbūvdarbu apjomu saraksts (turpmāk – Apjomu saraksts) Siltināšanas projekta ietvaros paredzētiem Mājokļa energoefektivitātes uzlabošanai veicamajiem būvdarbiem; Apjomu sarakstu sastāda atbilstoši LBN 501-17 un ievērojot LBN 501-17 8.pielikumā (Būvdarbu apjomu saraksts) noteikto formu;
  3. Mājokļa energosertifikāts, un tam pievienotais Pārskats par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā, kurš projekta iesniegšanas dienā nav vecāks par desmit gadiem, un kurā kā atsevišķs energoefektivitātes pasākums vai pasākumi ar atsevišķu ietekmes aprēķinu ir norādīti Siltināšanas projekta ietvaros pieteiktie Mājokļa energoefektivitātes uzlabošanas pasākumi;
  4. Siltumenerģijas piegādātāja vai Mājokļa pārvaldnieka sagatavota izziņa par Mājokļa patērēto siltumenerģijas daudzumu (MWh) pēdējos trijos kalendāra gados (ar sadalījumu pa mēnešiem);
  5. tehniskie dokumenti:
     1. būves novietnes shēma no aktuālās būves kadastrālās uzmērīšanas lietas;
     2. stāvu vai jumta plāni no aktuālās būves kadastrālās uzmērīšanas lietas tai Mājokļa daļai vai daļām, kurās notiek projektā paredzētie darbi;
     3. būvprojekta sastāvā esošais paskaidrojuma raksts (būvprojekta minimālā sastāvā esošais skaidrojošais apraksts), būvprojekta risinājumi, kuri attiecas uz Siltināšanas projektā paredzētiem darbiem, tai skaitā, rasējumi, mezglu risinājumi, eksplikācijas, kā arī darbu organizācijas projekta shēma (plāns) vai darbu organizēšanas shēma;
     4. būvprojekta (projekta minimālā sastāvā) sastāvā esošais darbu organizācijas projekts;
  6. plānotais projekta īstenošanas laika grafiks, kas ir noformēts saskaņā ar Nolikuma  **pielikumu Nr. 6,** pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu. Projekta īstenošanas laika grafikā norādītajām projekta īstenošanas aktivitātēm jābūt paredzētām Nolikuma 4. un 24. punktā noteiktā atbalstāmo darbību un attiecināmo izmaksu veikšanas perioda ietvaros.

*(grozīts ar 11.09.2020. Nolikumu)*

1. **Pieļautā Siltināšanas projekta apstiprināšanai papildus iesniedz šādus dokumentus:**
   1. Tāme, atsevišķi uzrādot saskaņā ar Nolikuma prasībām veikto attiecināmo izmaksu aprēķina summu un līdzfinansējuma aprēķina summu; Tāmi sagatavo atbilstoši paraugam (Nolikuma pielikums Nr. 7), pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu, saglabājot aprēķina formulas. Tāmes aprēķinos ievēro LBN 501-17, 5. (Lokālā tāme) un 6. (Kopsavilkuma aprēķins) pielikumā noteikto būvizmaksu noteikšanas kārtību. Tāmi sastāda sertificēts būvinženieris un saskaņo būvkomersants, ar kuru Līdzfinansējuma saņēmējs ir noslēdzis būvdarbu līgumu;
   2. projekta īstenošanas laika grafiku, pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu, *ja tas tika precizēts*; jebkurā gadījumā projekta īstenošanas laika grafikā norādītajām projekta īstenošanas aktivitātēm jābūt paredzētām Nolikuma 4. un 24. punktā noteiktā atbalstāmo darbību un attiecināmo izmaksu veikšanas perioda ietvaros;
   3. projektēšanas izdevumus apliecinošie dokumenti:
      1. projektētāja piestādītos rēķinus par pilnu Tāmē noteikto darbu izpildi (turpmāk – Rēķini), kuri atbilst projektēšanas līgumam;
      2. veikto maksājumu apliecinošos dokumentus (bankas apliecināts veiktā maksājuma uzdevums vai elektroniski parakstīts maksājuma uzdevums, kurš ir iesniegts uz elektronisko datu nesēja atbilstoši Departamenta norādījumiem), kuros:
         1. kā maksājuma saņēmējs ir norādīts projektētājs;
         2. *(svītrots ar 11.09.2020. Nolikumu)*;
         3. maksājuma mērķī ir norāde uz Rēķiniem vai projektēšanas līguma izpilddokumentiem, kas ļauj nepārprotami secināt, ka ir apmaksāts projektēšanas līguma priekšmets;
      3. projektēšanas līguma (ar visiem pielikumiem) apliecinātā kopija.
   4. projekta īstenošanai noslēgtais būvdarbu līgums ar pielikumiem, tai skaitā, būvdarbu tāmi, kura atbilst Komisijas apstiprinātiem būvdarbu apjomiem un Tāmei, un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām;
   5. ja saskaņā ar Regulu līdzfinansējuma saņēmējs ir saimnieciskās darbības veicējs- Sistēmā sagatavotās un apstiprinātās veidlapas (Ministru kabineta 21.11.2018. noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1. pielikums) izdruku vai norādīt Sistēmā izveidotās un apstiprinātās identifikācijas numuru;
   6. ja projekta objekts ir valsts, reģiona vai vietējās nozīmes piemineklis, vai atrodas valsts nozīmes pilsētbūvniecības pieminekļa teritorijā - NKMP izsniegtā darbu veikšanas atļauja, kurā (NKMP atļaujas punkts “*darbi izpildāmi saskaņā ar*”) ir saskaņots Programmas ietvaros iesniegtais būvprojekts. NKMP atļaujai jābūt spēkā vismaz līdz projekta noslēdzošai aktivitātei atbilstoši Nolikuma 35.2. apakšpunktā norādītajam projekta īstenošanas laika grafikam;
   7. būvatļauja (apliecinājuma karte) ar atzīmi par būvdarbu uzsākšanas nosacījumu izpildi.

*(grozīts ar 11.09.2020. Nolikumu)*

**V. Projekta dokumentu noformēšana.**

1. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība”.
2. Dokumentiem jābūt sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā.
3. **Projekta dokumentus jāsašuj vienā numurētajā sējumā, sakārtojot sekojoši**:
   1. projekta titullapa;
   2. projekta satura rādītājs (Nolikuma pielikums Nr. 8), kurā ir uzskaitīti visi Atjaunošanas projekta vai Siltināšanas projekta dokumenti;
   3. aizpildīta un parakstīta Pieteikuma veidlapa **(**Nolikumapielikums Nr. 3);
   4. satura rādītājā norādītajā secībā visi attiecīgajā posmā iesniedzamie dokumenti.

*(grozīts ar 11.09.2020. Nolikumu)*

1. **Projekta titullapā norāda šādu informāciju**:
   1. Mājokļa adrese un kadastra apzīmējums;
   2. informācija par Līdzfinansējuma saņēmēju:
      1. juridiskām personām – nosaukums un reģistrācijas numurs;
      2. fiziskām personām – vārds un uzvārds;
   3. norāde, vai iesniedzamais projekts ir Atjaunošanas projekts vai Siltināšanas projekts;
   4. pieprasītā Līdzfinansējuma summa – iesniedzot projektu apstiprināšanai;
2. Pašvaldība nesedz izmaksas, kas saistītas ar projekta sagatavošanu un iesniegšanu.
3. **Projektu iesniedz slēgtā aploksnē, uz kuras ir norādīta šāda informācija**:
   1. saņēmējs: Rīgas domes Īpašuma departaments; norāde “Rīgas pilsētas pašvaldības līdzfinansējums dzīvojamo māju atjaunošanai 2021.-2022. gadā”;
   2. norāde, vai iesniedzamais projekts ir Atjaunošanas projekts vai Siltināšanas projekts;
   3. informācija par Līdzfinansējuma saņēmēju, ievērojot Nolikuma 39.2. apakšpunktā noteikto;
   4. Līdzfinansējuma saņēmēja korespondences adrese un aktīvā elektroniskā pasta adrese.
4. Projekta pieļaujamības vērtēšanai iesniegšanas **gala termiņš** **ir līdz 03.05.2021**.
5. Projekta apstiprināšanai iesniegšanas **gala termiņš ir līdz 30.07.2021**.
6. Projektu iesniedz personīgi vai nosūta ar kurjeru pēc adreses: Rīgas domes Īpašuma departamenta Būvju sakārtošanas pārvalde, Riharda Vāgnera iela 5, Rīga, LV - 1050. Personīgi un ar kurjeru sūtītos dokumentus iesniedz Departamenta Klientu apkalpošanas centrā (ieeja Departamentā Kalēju ielā 10, Rīgā) Departaments neatbild par kurjerpasta nogādāto sūtījumu nokavējumiem.
7. Visi ar kurjeru nogādātie sūtījumi, kuri tiks saņemti pēc Nolikuma 42. vai 43. punktā norādītā laika, vai uz kuru aploksnēm nav norādīta Nolikuma 41. punktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. Projekti, kuri tiek iesniegti ar nokavēšanos personīgi, netiek pieņemti.

**VI. Projekta vērtēšanas kritēriji**

1. Atjaunošanas projektu vērtēšanas kritēriji:

|  |  |  |
| --- | --- | --- |
|  | **Kritērijs** | **Maksimālais punktu skaits** |
| 46.1. | **Ēkas ekspluatācijas uzsākšanas gads:** |  |
| 46.1.1. | Līdz 1940.g. | 10 |
| 46.1.2. | 1941.g – 1960.g | 8 |
| 46.1.3. | No 1960.g | 6 |
| 46.2. | **Būves galvenais lietošanas veids** |  |
| 46.2.1. | ēkas galvenais lietošanas veids ir “triju var vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **16 vai vairāk dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 10 |
| 46.2.2. | ēkas galvenais lietošanas veids ir “triju var vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **no 6 līdz 15 dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 8 |
| 46.2.3. | ēkas galvenais lietošanas veids ir “triju var vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **no 3 līdz 5 dzīvokļu** un vienam kopīpašniekam pieder (kopīpašuma gadījumā – daļas apmērs nepārsniedz 1/3 domājamo daļu vai nodotas lietošanas tiesības) viens dzīvoklis, neapdzīvojamā telpa vai mākslinieka darbnīca, kura kā dzīvojamā vai nedzīvojamā telpu grupa reģistrēta NĪVKIS | 6 |
| 46.3. | **Atbalstāmās darbības atkarībā no konstatētās bīstamības būves konstrukcijās:** |  |
| 46.3.1. | Pamati, pagraba pārsegumi | 10 |
| 46.3.2. | Jumta konstrukcijas | 8 |
| 46.3.3. | Nesošās sienas, ailu sijas un pārsedzes | 6 |
| 46.3.4. | Starpstāvu, bēniņu pārsegumi | 4 |
| 46.3.5. | Balkoni, lodžijas u.c. | 2 |

*(grozīts ar 11.09.2020. Nolikumu)*

1. Siltināšanas projektu vērtēšanas kritēriji:

|  |  |  |
| --- | --- | --- |
|  | **Kritērijs** | **Maksimālais punktu skaits** |
| 47.1. | **Ēkas ekspluatācijas uzsākšanas gads:** |  |
| 47.1.1. | Līdz 1991.g. | 10 |
| 47.1.2. | 1992.g – 2002.g. | 8 |
| 47.1.3. | No 2003 g. | 6 |
| 47.2. | **Būves galvenais lietošanas veids** |  |
| 47.2.1. | ēkas galvenais lietošanas veids ir “triju var vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **16 vai vairāk dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 10 |
| 47.2.2. | ēkas galvenais lietošanas veids ir “triju var vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **no 6 līdz 15 dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 8 |
| 47.2.3. | ēkas galvenais lietošanas veids ir “triju var vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **no 3 līdz 5 dzīvokļu** un vienam kopīpašniekam pieder (kopīpašuma gadījumā – daļas apmērs nepārsniedz 1/3 domājamo daļu vai nodotas lietošanas tiesības) viens dzīvoklis, neapdzīvojamā telpa vai mākslinieka darbnīca, kura kā dzīvojamā vai nedzīvojamā telpu grupa reģistrēta NĪVKIS | 6 |
| 47.3. | **Dzīvokļu īpašnieku daļas investīciju atmaksāšanās periods, gadi** |  |
| 47.3.1. | Līdz 10 | 10 |
| 47.3.2. | 11-20 | 7 |
| 47.3.3. | 21-30 | 4 |
| 47.4. | **Papildus punkti par ēkas energoefektivitātes un bīstamības novēršanas komplekso aktivitāti** | 8 |
| 47.5. | **Papildus punkti, ja Siltināšanas projekta ietvaros ir paredzēts veikt inženiertīklu atjaunošanu vai nomaiņu** | 5 |
| 47.6. | **Būves vidējais siltumenerģijas patēriņš pēdējos trīs kalendāra gados** |  |
| 47.6.1. | Būves vidējais siltumenerģijas patēriņš pēdējos trīs kalendāra gados pārsniedz 200 kWh/m2, ja dzīvojamā mājā siltuma patēriņu veido apkure un ūdens uzsildīšana vai  pārsniedz 150 kWh/m2, ja dzīvojamā mājā siltuma patēriņu veido apkure | 10 |
| 47.6.2. | Būves vidējais siltumenerģijas patēriņš pēdējos trīs kalendāra gados ir no 150 kWh/m2 līdz 199 kWh/m2 , ja dzīvojamā mājā siltuma patēriņu veido apkure un ūdens uzsildīšana vai  no 100 kWh/m2 līdz 149 kWh/m2, ja dzīvojamā mājā siltuma patēriņu veido apkure | 5 |
| 47.6.3. | Būves vidējais siltumenerģijas patēriņš pēdējos trīs kalendāra gados nepārsniedz 149 kWh/m2, ja dzīvojamā mājā siltuma patēriņu veido apkure un ūdens uzsildīšana vai  nepārsniedz 99 kWh/m2, ja dzīvojamā mājā siltuma patēriņu veido apkure | 3 |

*(11.09.2020. Nolikuma redakcijā)*

**VII. Projekta vērtēšana, apstiprināšana un budžeta līdzekļu pieprasījuma apstiprināšana**

1. Projektu vērtēšana notiek divos etapos:
   1. Pirmajā etapā vērtē projekta pieļaujamību. Departaments pārbauda atbilstoši Nolikuma 32. vai 34. punktam iesniegtos dokumentus, lai konstatētu, ka projektā paredzētās darbības ir atbalstāmas, tās ir saskaņotas Būvvaldē normatīvajos aktos noteiktajā kārtībā, būvprojekta sastāvā esošie risinājumi ir ar pietiekamu detalizāciju būvdarbu apjomu sastādīšanai, būvprojekta sastāvā esošie būvdarbu apjomi paredz visus darbus, kas ir nepieciešami projekta mērķa sasniegšanai, Līdzfinansējuma saņēmējam ir pietiekams pilnvarojums un iesniegtie pilnvarojuma dokumenti atbilst normatīvo aktu prasībām, Līdzfinansējuma saņēmējs atbilst Saistošo noteikumu un Nolikuma prasībām. Siltināšanas projekta Mājokļa tehniskais stāvoklis atbilst Nolikuma prasībām. Etapam noslēdzoties, Departaments projektu atzīst par pieļaujamu. Departamenta atzinums par projekta pieļaujamību nav galīgais noregulējums, tas ir obligāts priekšnosacījums (procesuāla darbība) projekta novērtējuma otrā etapa īstenošanai. Projektu, kuru Departaments atzīst par nepieļaujamu, noraida ar Komisijas lēmumu;
   2. Otrajā etapā katru projektu Komisija apstiprina ar vai bez nosacījuma, un novērtē atbilstoši Nolikuma 46. vai 47. punktā norādītiem kritērijiem, kā arī apstiprina projektu sarakstu Pašvaldības budžeta līdzekļu pieprasīšanai.

*(grozīts ar 11.09.2020. Nolikumu)*

1. Projektu pieļaujamība tiek vērtēta divu mēnešu laikā no projekta iesniegšanas Departamentā. Projektu pieļaujamību pārbauda Departaments, kuram ir tiesības pieprasīt papildus informāciju un labojumu veikšanu iesniegtajos dokumentos. Ja divu mēnešu laikā visi projektā konstatētie trūkumi nav novērsti, projekts tiek noraidīts.
2. *(svītrots ar 11.09.2020. Nolikumu).*
3. Par projekta pieļaujamību Departaments nosūta Līdzfinansējuma saņēmējam attiecīgu rakstveida paziņojumu.
4. Komisija apstiprina pieļaujamo projektu bez nosacījumiem, nosakot maksimālo Līdzfinansējuma summu, ja:
   1. projekts ir iesniegts ne vēlāk kā Nolikuma 43. punktā norādītajā termiņā;
   2. projekta sastāvā ir iesniegti visi Nolikuma 33. vai 35. punktā norādītie dokumenti un informācija;
   3. attiecināmo izmaksu aprēķinā vai pieprasītās Līdzfinansējuma summas aprēķinā nav aritmētisko kļūdu;
   4. Tāmē nav konstatētas neattiecināmās izmaksas.
5. Komisija apstiprina pieļaujamo projektu ar nosacījumiem, nosakot maksimālo Līdzfinansējuma summu, ja:
   1. projekts ir iesniegts ne vēlāk kā Nolikuma 43. punktā norādītajā termiņā;
   2. projekta sastāvā ir iesniegti visi Nolikuma 33. vai 35. punktā norādītie dokumenti un informācija;
   3. attiecināmo izmaksu aprēķinā vai pieprasītās Līdzfinansējuma summas aprēķinā ir aritmētiskās kļūdas;
   4. projekta Tāmē ir konstatētas neattiecināmās izmaksas.
6. Komisija noraida apstiprināšanai iesniegto pieļaujamo projektu, ja:
   1. projekta sastāvā nav iesniegti visi Nolikuma 33. vai 35. punktā norādītie dokumenti un informācija;
   2. visas Tāmē norādītās izmaksas ir neattiecināmas;
   3. Mājokļa īpašnieku ieguldījuma daļa Siltināšanas projektā neatbilst Nolikuma 8. punktā noteiktajam.
7. Pēc visu projektu apspirināšanas Komisija novērtē katru projektu atbilstoši Nolikuma 46. vai 47. punktā norādītiem kritērijiem un sarindo tos vienotā sarakstā dilstošā secībā, norādot katram projektam noteikto maksimālo Līdzfinansējuma summu un kopējo budžetā pieprasāmo summu un uzdod Departamentam iesniegt attiecīgu pieprasījumu nākamā saimnieciskā gada budžetā.
8. Ja Līdzfinansējuma saņēmējs iesniedz Departamentam projekta pieļaujamības vērtēšanai un projekta apstiprināšanai nepieciešamos dokumentus līdz 01.09.2020. un Komisija apstiprina projektu līdz 01.10.2020., Departaments pieprasa finanšu līdzekļus Pašvaldības nākamā saimnieciskā gada budžetā apstiprinātā projekta izdevumu kompensācijai.

**VIII. Noteikumi *de minimis* valsts atbalsta piešķiršanai**

1. Ja Līdzfinansējuma saņēmējs ir saimnieciskās darbības veicējs Regulas izpratnē, neatkarīgi no tā juridiskā statusa un formas, tiek piemēroti Saistošajos noteikumos, Regulā un citos normatīvajos aktos paredzētie *de minimis* atbalsta piešķiršanas nosacījumi.
2. Komisija lemj par Līdzfinansējuma piešķiršanu saimnieciskās darbības veicējam valsts atbalsta veidā saskaņā ar Regulu.
3. Lemjot par Līdzfinansējuma piešķiršanu valsts atbalsta veidā, Komisija ievēro šādus nosacījumus:
   1. *de minimis* atbalstu piešķir, ievērojot Regulas 1. panta 1. punktā minētos nozares un darbības ierobežojumus;
   2. saimnieciskās darbības veicējs tiek vērtēts viena vienota uzņēmuma līmenī. Viens vienots uzņēmums atbilst Regulas 2. panta 2. punktā noteiktajai „viena vienota uzņēmuma” definīcijai;
   3. pirms lēmuma pieņemšanas par projekta apstiprināšanu Komisija pārbauda, vai saimnieciskās darbības veicējam valsts atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz Regulas 3. panta 2. punktā noteikto maksimālo *de minimis* atbalsta apmēru;
   4. *de minimis* atbalstu piešķir, ja saimnieciskās darbības veicējam nav pasludināts maksātnespējas process, netiek īstenots tiesiskās aizsardzības process, netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tā saimnieciskā darbība nav izbeigta vai apturēta un/vai tas neatbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
   5. ievērojot Regulas 5. panta 1. un 2. punkta nosacījumus, Saistošo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu līdz Regulas 3. panta 2. punktā noteiktajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā;
   6. ja saimnieciskās darbības veicējs darbojas vienlaicīgi vairākās nozarēs, tostarp Regulas 1. panta 1. punktā minētajās nozarēs, vai veic turpat minētas darbības, saimnieciskās darbības veicējs nodrošina šo nozaru vai darbību, vai to izmaksu nodalīšanu saskaņā ar Regulas 1. panta 2. punktu.
4. Līdzfinansējumu uzskaita saskaņā ar normatīviem aktiem par *de minimis* atbalsta uzskaites veidlapu paraugiem.
5. Departaments un Līdzfinansējuma saņēmējs uzglabā informāciju par sniegto *de minimis* atbalstu atbilstoši Regulas 6. panta 4. punktam.

Komisijas priekšsēdētājs R. Rusins